
ΤΕΥΧΟΣ ΔΕΥΤΕΡΟ 


Αρ 


. Φύλλου 1776 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

1 Έγκριση τροποποίησης του οργανισμού του κοι¬ 
νωφελούς ιδρύματος με την επωνυμία «ΜΟΡΦΩ¬ 
ΤΙΚΟ ΙΔΡΥΜΑ ΤΗΣ Ε.Σ.Η.Ε.Α.» που κυρώθηκε με το 
30-10-1998 π.δ. (ΦΕΚ Β' 1165). 

ΑΠΟΦΑΣΕΙΣ 

2 Έγκριση των κυκλοφοριακών ρυθμίσεων εντός 
σχεδίου πόλεως Κυπαρισσίας που περιλαμβάνο¬ 
νται στην αριθμ. 117/2015 απόφαση του Δημοτι¬ 
κού Συμβουλίου του Δήμου Τριφυλίας. 


ΠΡΟΕΔΡΙΚΑ ΔΙΑΤΑΓΜΑΤΑ 

Π) 

Έγκριση τροποποίησης του οργανισμού του κοι¬ 
νωφελούς ιδρύματος με την επωνυμία «ΜΟΡΦΩ¬ 
ΤΙΚΟ ΙΔΡΥΜΑ ΤΗΣ Ε.Σ.Η.Ε.Α.» που κυρώθηκε με 
το 30-10-1998 π.δ. (ΦΕΚ Β' 1165). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 15829/19-2-1998 πράξη της συμβολαι¬ 
ογράφου Αθηνών Σταματίας Καραγιαννοπούλου με την 
οποία η Ένωση Συντακτών Ημερησίων Εφημερίδων 
Αθηνών (Ε.Σ.Η.Ε.Α.) σύστησε κοινωφελές ίδρυμα με την 
επωνυμία «ΜΟΡΦΩΤΙΚΟ ΙΔΡΥΜΑ Ε.Σ.Η.Ε.Α.». 

2. Το από 30-10-1998 π.δ. (ΦΕΚ Β' 1165), με το οποίο 
εγκρίθηκε η σύσταση του ανωτέρω ιδρύματος και κυ¬ 
ρώθηκε ο οργανισμός του. 

3. Τα άρθρα 51 παρ. 1 και 52 παρ. 1 του ν. 4182/2013 
(ΦΕΚ Α' 185) και το άρθρο 110 του αστικού κώδικα. 

4. Τα αριθμ. 16/6-2-2013 και 16/18-3-2015 πρακτικά 
συνεδρίασης του Διοικητικού Συμβουλίου του Ιδρύμα¬ 
τος. 

5. Τα αριθμ. 165/9-4-2013 και 96/21-4-2015 πρακτικά 
συνεδρίασης του Διοικητικού Συμβουλίου της Ενώσεως 
Συντακτών Ημερησίων Εφημερίδων Αθηνών. 

6. Το π.δ. 125/2016 (ΦΕΚ Α' 210) περί διορισμού 
Υπουργών, Αναπληρωτών Υπουργών και Υφυπουργών. 


7. Την αριθμ. 207880/Υ1/6-12-2016 (ΦΕΚ Β' 3936) από¬ 
φαση του Πρωθυπουργού περί ανάθεσης αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Κωνσταντίνο Ζουράρι. 

8. Την αριθμ. ΥΠΩΙΚ0010218 ΕΞ2016/14-11-2016 
(ΦΕΚ Β' 3696) απόφαση του Πρωθυπουργού περί ανά¬ 
θεσης αρμοδιοτήτων στην Υφυπουργό Οικονομικών 
Αικατερίνη Παπανάτσιου. 

9. Το π.δ. 111/2014 (ΦΕΚ Α' 178), περί «Οργανισμού 
Υπουργείου Οικονομικών». 

Με πρόταση της Υφυπουργού Οικονομικών, των 
Υπουργών Ψηφιακής Πολιτικής, Επικοινωνιών και Ενη¬ 
μέρωσης, Παιδείας, Έρευνας και Θρησκευμάτων και Πο¬ 
λιτισμού και Αθλητισμού και του Υφυπουργού Παιδείας, 
Έρευνας και Θρησκευμάτων, αποφασίζουμε: 

Άρθρο μόνο 

Εγκρίνουμε την τροποποίηση των διατάξεων του άρ¬ 
θρου 2 (Σκοπός), του άρθρου 4 (Διοίκηση) και του άρ¬ 
θρου 6 (Αρμοδιότητεςτου Προέδρου), του οργανισμού 
διοίκησης και διαχείρισης του κοινωφελούς ιδρύματος 
με την επωνυμία «ΜΟΡΦΩΤΙΚΟ ΙΔΡΥΜΑ Ε.Σ.Η.Ε.Α.», που 
αποφασίστηκε από το Διοικητικό Συμβούλιο αυτού κατά 
τις αριθμ. 16/6-2-2013 και 16/18-3-2015 συνεδριάσεις 
του, ως ακολούθως: 

Άρθρο 2 

Σκοπός 

1. Οι περιπτώσεις ε) και στ) αντικαθίστανται ως εξής: 

Για την επίτευξη του σκοπού αυτού, το Ίδρυμα θα 
προβαίνει: 

ε) Στη στέγαση και λειτουργία Πινακοθήκης, Βιβλιοθή¬ 
κης και Μουσείου Τύπου, σε συνεργασία με το Διοικητικό 
Συμβούλιο της ΕΣΗ ΕΑ και στη συγκέντρωση, αξιοποίηση 
και προβολή του υλικού τους, της ιστορίας του Τύπου 
και των άλλων μέσων ενημέρωσης και γενικότερα της 
δημοσιογραφίας. Οι αρμόδιες Υπηρεσίες του ΥΠ.ΠΟ.Α. 
θα εξετάζουν το ενδεχόμενο υπαγωγής των συλλογών 
στις προστατευτικές διατάξεις του ν. 3028/2002. 

στ) Στη συνεργασία του Ιδρύματος με πνευματικά 
Σωματεία, Συλλόγους, ΑΕΙ και αντίστοιχα Ιδρύματα που 
λειτουργούν στην Ελλάδα ή στο εξωτερικό και που θα 
αποβλέπουν σε συναφείς σκοπούς. 

2. Προστίθενται περιπτώσεις (ζ) και (η), ως εξής: 
ζ) Στην συγκέντρωση, ταξινόμηση και προβολή των 
επιτευγμάτων της ιστορίας του Ελληνικού Τύπου και της 
Ελληνικής Δημοσιογραφίας. 

η) Στην ανάδειξη και προβολή του έργου της σύγχρο¬ 
νης δημοσιογραφίας. 


Στον Υπουργό Οικονομικών αναθέτουμε την δημοσί¬ 
ευση και εκτέλεση του παρόντος διατάγματος. 

Αθήνα, 11 Μάίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ ΠΑΥΛΟΠΟΥΛΟΣ 


Άρθρο 4 

Διοίκηση 

Α. Οι παράγραφοι 1,2,3 και 7 αντικαθίστανται ως εξής: 

Ι.Το Ίδρυμα διοικείται από Διοικητικό Συμβούλιο, το 
οποίο αποτελείται από έντεκα (11) μέλη και βρίσκεται σε 
νόμιμη σύνθεση, έστω και αν για οποιονδήποτε λόγο, τα 
μέλη του περιοριστούν μέχρι έξι (6). 

2. Το Διοικητικό Συμβούλιο του Ιδρύματος αποτελείται 
από: 

α) Τον εκάστοτε Πρόεδρο και Ταμία του Διοικητικού 
Συμβουλίου της ΕΣΗΕΑ. 

β) Εννέα μέλη που εκλέγονται απευθείας από τη Γενική 
Συνέλευση των μελών της ΕΣΗΕΑ με σχετική πλειοψηφία 
των μελών που παρίστανται σε αυτήν. 

3. Η θητεία των μελών του Διοικητικού Συμβουλίου - 
εκτόςτου Προέδρου καιτουΤαμία,τωνοποίωνοχρόνος 
θητείας είναι αυτός που ορίζεται από το καταστατικό της 
ΕΣΗΕΑ- είναι 4ετής. 

Είναι ασυμβίβαστη η ιδιότητα του εκλεγμένου μέλους 
του Διοικητικού Συμβουλίου του Μορφωτικού Ιδρύμα¬ 
τος με την ιδιότητα των μελών οποιουδήποτε οργάνου 
της ΕΣΗΕΑ, της ΠΟΕΣΥ ή του ΕΔΟΕΑΠ (ΔΣ, εξελεγκτική 
επιτροπή, εφορευτική επιτροπή, Πειθαρχικά Συμβούλια, 
εκπρόσωπος των εργαζομένων στο Μικτό, Εκπρόσωπος 
σε Δευτεροβάθμια Οργάνωση) εκτόςτου Προέδρου και 
τουΤαμία, οι οποίοι είναι μέλη του Διοικητικού Συμβου¬ 
λίου ωςεκτηςθέσεώςτους, ως Προέδρου καιΤαμίατου 
Διοικητικού Συμβουλίου της ΕΣΗΕΑ. 

Δεν απαγορεύεται η υποβολή υποψηφιότητας για ένα 
από τα παραπάνω όργανα και ταυτόχρονα για μέλος του 
Διοικητικού Συμβουλίου του Ιδρύματος. Εφόσον όμως 
εκλέγονται σε περισσότερα του ενός, τότε θα πρέπει να 
επιλέξουν ένα από αυτά. 

7. Το Διοικητικό Συμβούλιο συνεδριάζει τακτικά ανά 
δεκαπενθήμερο, έκτακτα δε όσες φορές συγκληθεί από 
τον Πρόεδρο του ή ύστερα από γραπτή αίτηση πέντε 
τουλάχιστον μελών, που απευθύνεται προς τον Πρόεδρο, 
ο οποίος και το συγκαλεί. 

Η παράγραφος 13 καταργείται. 

Άρθρο 6 

Αρμοδιότητες Προέδρου 

Το δεύτερο εδάφιο της περίπτωσης β' της παραγρά¬ 
φου 1 αντικαθίσταται ως εξής: 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον πλή¬ 
ρεις ημέρες πριν από τη συνεδρίαση.» 


Οι Υπουργοί 


Ψηφιακής Πολιτικής, 

Τηλεπικοινωνιών Παιδείας, Έρευνας 

και Ενημέρωσης και Θρησκευμάτων 


ΝΙΚΟΛΑΟΣ ΠΑΠΠΑΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 


Υφυπουργός 

Παιδείας, Έρευνας Υφυπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΖΟΥΡΑΡΙΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 


Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 


ΑΠΟΦΑΣΕΙΣ 

Αριθμ. 99082 _ (2) 

Έγκριση των κυκλοφοριακών ρυθμίσεων εντός 
σχεδίου πόλεως Κυπαρισσίας που περιλαμβάνο¬ 
νται στην αριθμ. 117/2015 απόφαση του Δημοτι¬ 
κού Συμβουλίου του Δήμου Τριφυλίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Αφού έλαβε υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 3852/2010 (ΦΕΚ 87Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης». 

3. Το π.δ/γμα 139/2010 (ΦΕΚ232Α) «Οργανισμός της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

4. Την αριθμ. 65590/4736/12.06.2013 απόφαση του 
Γενικού Γραμματέα της Αποκεντρωμένης Διοίκησης Πε¬ 
λοποννήσου, Δυτικής Ελλάδας και Ιονίου, με την οποία 
ορίστηκε ωςεισηγήτρια υπηρεσία για την έγκριση απο¬ 
φάσεων συλλογικών οργάνων των ΟΤΑ που αφορούν 
μέτρα ρύθμισης της οδικής κυκλοφορίας. 

5. Τις διατάξειςτου ν. 2503/1997 Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις (ΦΕΚ 107Α ), 
όπως έχουν τροποποιηθεί. 

6. Τις διατάξεις του ν. 3861/2010 (ΦΕΚ 112Α') Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις. 

7. Το αριθμ. 15109/19.05.2013 έγγραφο της Δ/σης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

8. Τις διατάξεις του ν. 2696/1999 (ΦΕΚ 57Α') που αφορά 
στην κύρωση του Κώδικα Οδικής Κυκλοφορίας (ΚΟΚ) 
όπως τροποποιήθηκε και ισχύει. 

9. Τις διατάξεις του ν. 3542/2007 (ΦΕΚ 50Α') «Τροπο¬ 
ποιήσεις διατάξεων του ΚΟΚ». 

10. Τις διατάξειςτου ν. 4313/2014 (ΦΕΚ 261 Α') «Ρυθμί¬ 
σεις θεμάτων Μεταφορών, Τηλεπικοινωνιών και Δημο¬ 
σίων Έργων και άλλες διατάξεις», άρθρο 48 περί ρυθμί¬ 
σεων θεμάτων οδικής κυκλοφορίας όπως αντικαθιστά 
συνολικά το άρθρο 52 του ν. 2696/1999. 

11. Το αριθμ. 44836/05.03.2014 έγγραφο της Δ/σης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εφαρμογή διατάξεων του άρθρου 52 
του ΚΟΚ». 

12. Το αριθμ. 3042/08.10.2011 έγγραφο της ΔΜΕΟ του 
Υπουργείου ΜΕ.ΔΙ. με θέμα «Κοινοποιήσεις στη ΔΜΕΟ, 
των Κανονιστικών Αποφάσεων των Δημοτικών ή Κοινο¬ 
τικών Συμβουλίων που αφορούν κυκλοφοριακές ρυθμί¬ 
σεις οδών στους Δήμους ή Κοινότητες σύμφωνα με το 
άρθρο 82 του ν. 3463/2006, Κύρωσης Κώδικα Δήμων 
και Κοινοτήτων». 

13. Τις διατάξεις του ν. 4071/2012 (ΦΕΚ85Α') Ρυθμίσεις 
για την τοπική ανάπτυξη, την αυτοδιοίκηση Ενσωμάτω¬ 
ση Οδηγίας 2009/50/ΕΚ άρθρο 18 παρ. 11. 

14. Την αριθμ. ΔΜΕΟ/Ο/3050/31.07.2013 (ΦΕΚ 2302Β') 
υπουργική απόφαση περί «ΕγκρίσεωνΤεχνικών Οδηγιών 
κυκλοφοριακών παρεμβάσεων στο αστικό περιβάλλον 
για την εφαρμογή τους σε ί) περιοχές σχολικών συγκρο¬ 
τημάτων και ϋ) περιοχές με αυξημένη κίνηση στα πλαίσια 
βελτίωσης της οδικής ασφάλειας». 

15. Το αριθμ. 2305/82229/22.07.2013 (ΑΔΑ:ΒΛ9ΑΟΡ1Φ- 
10Θ) έγγραφο διευκρινήσεων - οδηγιών του Γενικού 
Γραμματέα της Αποκεντρωμένης Διοίκησης Πελοπον- 
νήσου, Δυτικής Ελλάδας και Ιονίου, όπως συμπληρώθηκε 
με το αριθμ. 3487/130690/02.10.2014 έγγραφο. 

16. Την αριθμ. ΔΥΟ/οικ./220/15.01.2015 εγκύκλιο της 
Γενικής Διεύθυνσης Συγκοινωνιακών Υποδομών του 
Υπ.Με.Δι., (ΑΔΑ:Ω37Χ1-2ΥΑ). 

17. Την αριθμ. 1500/οικ./18.09.2007 (ΦΕΚ 1932Β - ) 
απόφαση της Γ.Γ. Περιφέρειας Πελοποννήσου για τον 
«Καθορισμό οδών της Περιφέρειας Πελοποννήσου που 
η συντήρηση τους ανήκει στην αρμοδιότητα των Υπηρε¬ 
σιών της Περιφέρειας Πελοποννήσου και των Υπηρεσιών 
των Νομαρχιακών Αυτοδιοικήσεων». 

18. Την αριθμ. 12/2015 απόφαση της Δημοτικής Κοινό¬ 
τητας Κυπαρισσίας του Δήμου Τριφυλίας για την «Εφαρ¬ 
μογή κυκλοφοριακής μελέτης της Δ.Κ. Κυπαρισσίας». 

19. Την αριθμ. 27/2015 απόφαση της Επιτροπής Ποι¬ 
ότητας Ζωής του Δήμου Τριφυλίας για την «Εφαρμογή 
κυκλοφοριακής μελέτης της Δ.Κ. Κυπαρισσίας». 


20. Την αριθμ. 117/2015 απόφαση του Δημοτικού Συμ¬ 
βουλίου Δήμου Τριφυλίας, που αφορά στη λήψη κανονι¬ 
στικής απόφασης κυκλοφοριακής ρύθμισης. 

21. Το αριθμ. 9608/02.06.2016 (αριθμ. ΔΤΕ 1718/ 
77662/06.06.2016) έγγραφο της Δ/νσηςΤεχνικών Υπηρε¬ 
σιών και Πολ. Προστασίας του Δ. Τριφυλίας με το οποίο 
διαβιβάστηκε για έλεγχο η (22) σχετική μελέτη. 

22. Τα στοιχεία της 08/2008 κυκλοφοριακής μελέτης 
που συνοδεύει την (20) σχετική απόφαση του Δημοτικού 
Συμβουλίου Τ ριφυλίας. 

23. Το αριθμ. ΔΤΕ 107025/28.07.2016 έγγραφο. 

24. Το αριθμ. 20979/1123/25.10.2016 (αριθμ. ΔΤΕ 
197264/31.10.2016) έγγραφο της Δ/νσης Τεχνικών 
Υπηρεσιών και Πολ. Προστασίας του Δ. Τριφυλίας με 
συμπληρωματικά στοιχεία σε συνέχεια του (23) σχετικού. 

25. Το αριθμ. 3907/08.03.2017 (αριθμ. ΔΤΕ 56040/ 
10.03.2017) έγγραφο της Δ/νσηςΤεχνικών Υπηρεσιών 
και Πολ. Προστασίας του Δ. Τριφυλίας με το οποίο δι¬ 
απιστώνεται και βεβαιώνεται ότι τα στοιχεία στα οποία 
βασίστηκε η (22) σχετική κυκλοφοριακή μελέτη παρα¬ 
μένουν επίκαιρα κι εξακολουθούν να υφίστανται. 

26. Το αριθμ. Φ.16/180/18.05.2015 έγγραφο του φορέα 
Υπεραστικό ΚΤΕΛ Ν. Μεσσηνίας Α.Ε. 

27. Το αριθμ. 195/26.05.2015 έγγραφο του Λιμενικού 
Ταμείου Ν. Μεσσηνίας. 

28. Την αριθμ. 51216/2148/09.07.2015 (ΑΔΑ: 
Ψ6ΗΒΟΠ1Φ-2ΔΧ) απόφαση νομιμότητας του Γενικού 
Γραμματέα της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου. 

29. Το γεγονός ότι οι προτεινόμενες κυκλοφοριακές 
ρυθμίσεις δεν εμπίπτουν σε χερσαία ζώνη λιμένα. 

30. Το γεγονός ότι από την παρούσα απόφαση δεν 
προκαλείται επιβάρυνση στον προϋπολογισμό του Δή¬ 
μου. 

31. Το γεγονός ότι οι προτεινόμενες κυκλοφοριακές 
ρυθμίσεις αιτιολογούνται επαρκώς από την Τεχνική 
Υπηρεσία του Δήμου Τριφυλίας και συμβάλλουν στην 
εξυπηρέτηση των πολιτών και στη βελτίωση των κυκλο- 
φοριακών συνθηκών της περιοχής. Επιπλέον, η λειτουρ¬ 
γία των προτεινόμενων πεζοδρόμων δεν παρακωλύει 
την κυκλοφορία των οχημάτων, καθώς διασφαλίζεται η 
απρόσκοπτη εκτροπή της στο υφιστάμενο οδικό δίκτυο 
του σχεδίου πόλεωςτης Κυπαρισσίας, αλλά διευκολύνει 
την κίνηση των πεζών κι αυξάνει τα επίπεδα ασφαλείας 
της κυκλοφορίας τους, αποφασίζουμε: 

Την έγκριση των κυκλοφοριακών ρυθμίσεων εντός 
σχεδίου πόλεως Κυπαρισσίας που περιλαμβάνονται στην 
αριθμ. 117/2015 απόφαση του του Δημοτικού Συμβουλί¬ 
ου του Δήμου Τριφυλίας, αναφορικά με τον καθορισμό 
θέσεων στάθμευσης, τη δημιουργία πεζοδρόμων κατά 
τον ορισμό του ΚΟΚ, τη ρύθμιση της κυκλοφορίας των 
οχημάτων στο δίκτυο αρμοδιότητας συντήρησης από 
το Δήμο, την τοποθέτηση πληροφοριακών πινακίδων 
τύπου (Ρ), σύμφωνα με την (22) σχετική συνοδή κυκλο- 
φοριακή μελέτη και τα Β-1 και Μ-1 διαγράμματα, που 
αποτελούν αναπόσπαστο στοιχείο της παρούσας. 

Η κυκλοφοριακή ρύθμιση που εγκρίνεται με την πα¬ 
ρούσα γίνεται με τις εξής προϋποθέσεις: 

1. Να τηρηθούν τα πρακτικά της αριθμ. 117/2015 
απόφασης του Δημοτικού Συμβουλίου Δήμου Τρκρυ- 
λίας σύμφωνα με τα προβλεπόμενα στην (22) σχετική 
κυκλοφοριακή μελέτη. 

2. Η επί τόπου τοποθέτηση των κατάλληλων πινακίδων 
σήμανσης - διαγράμμισης θα εκτελεστεί από το αρμόδιο 
τμήμα του Δήμου Τριφυλίας σύμφωνα με τις κείμενες 
διατάξεις. 

3. Οι προτεινόμενες κυκλοφοριακές ρυθμίσεις δεν 
πρέπει να επηρεάζουν τις ανάγκες των Ατόμων με Ανα¬ 
πηρία (ΑμεΑ). 

4. Οι προτεινόμενες κυκλοφοριακές ρυθμίσεις δεν 
πρέπει να παρακωλύουν την κυκλοφορία των Μ.Μ.Ε. 


5. Τα μέτρα που λαμβάνονται σύμφωνα με την παρού¬ 
σα απόφαση ισχύουν από την τοποθέτηση των οικείων 
πινακίδων σήμανσης, των σηματοδοτών ή των διαγραμ¬ 
μίσεων στο οδόστρωμα, εκτός αν κατά το χρόνο ισχύος 
των μέτρων αυτών η κυκλοφορία ρυθμίζεται από στε¬ 
λέχη της αρμόδιας Αστυνομικής Αρχής. 

6. Η μη τήρηση των όρων και των προϋποθέσεων που 
έχουν τεθεί από τους αρμοδίους φορείς καθώς και με την 
απόφαση αυτή συνεπάγεται την αυτοδίκαιη ανάκλησή 
της. 

7. Με την παρούσα απόφαση δε νομιμοποιούνται τυ¬ 
χόν παράνομες ενέργειες. 

Οι αρχές προς τις οποίες αποστέλλεται η απόφαση 
αυτή, παρακαλούνται να παρακολουθήσουν την ακρι¬ 
βή εκτέλεση των όρων που έχουν τεθεί με αυτή, όσον 
αφορά σε θέματα αρμοδιότητάς τους. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

Η απόφαση αυτή να δημοσιευθεί στην Εφημερίδα της Κυβερνήσεως. 


Πάτρα, 5 Μάίου 2017 


Ο ασκών καθήκοντα Γενικού Γραμματέα Αποκεντρωμένης Διοίκησης 


Δ. ΠΑΝΑΓΙΩΤΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 


















































































